Proloogi
Musta takki, silkkisukka,
 Hennot liivit kiristeissä,
 Sanat armaat, syleilytkin, –
 Oi, jos vain ois sydän heissä!

 Sydän rinnassa ja lempi,
 Puhdas lempi sydämessä, –
 Kuolla voisin, kaihojansa
 Noiden tuossa teeskellessä.

 Vuorimaille nousta tahdon,
 Missä majat pienet tapaat,
 Missä rintas kohoo suuri,
 Ilman tuulet viuhuu vapaat.

 Vuorimaille nousta tahdon,
 Missä huojuu jylhät hongat,
 Roiskii vuot, ja linnut laulaa,
 Sekä lonkuu pilvenlongat.

 Hyvästi, te salit liukkaat,
 Hellät herrat, nainen hellä!
 Vuorimaille nousta tahdon,
 Mailmaa sieltä hymyellä.

de:Prolog (Aus der Harzreise 1827)
ru:Фраки, белые жилеты (Гейне; Михайлов)
ru:Чёрные фраки, чулочки (Гейне; Вейнберг)
ru:Сюртуки, чулки из шёлка (Гейне; Зоргенфрей)
uk:Пролог (Гейне/Леся Українка)